Transskribering – Interview 1

Interview vedrørende gruppens første tre iterationer. Den interviewede har ønsket sig anonym til dette interview. Den interviewede er 22 år.

* Det skal noteres at den interviewede er underrettet om designforslagets formål, og har fået læst gruppens problemformulering højt inden interview start.
* Iterationerne er ikke blevet vist til den interviewede.
* Ord som øh, æh og fylde ord som ”ja”, ”sådan” ”ligesom” m.m. er udeladt for forståelsens skyld.

I transskriberingen fremgår Interviewer som I og fremgår i *kursiv*, og den interviewede som U uden tekstformatering.

**I:** *Davs*

**U:** Hej

**I:** *Jeg starter ud stille og roligt, hvor mange gange har du været på Roskilde Festival?*

**U:** Jeg har været på Roskilde Festival siden 2010, så i år eller 2020 bliver mit 10.år

**I:** *Hvorfor har du deltaget gentagende gange?*

**U:** Primært på grund af musikken, men også på grund af det geniale fællesskab der er på festivalen

**I:** *Nå du så tænker Roskilde Festival, nu når du siger fællesskab – Hvad er det første du tænker på når du tænker ”Roskilde Festival” og kan du eventuelt beskrive det med tre ord?*

**U:** Mangfoldighed, åbenhed og tolerance

**I:** *Når du nu er på Roskilde Festival og du er ude på campingområdet har du så lagt mærke til forskellige events og fællesaktiviteter der er op til ”musik-dagene”.*

**U:** Ja! Masser! Det er også blevet en kæmpe ting indenfor de sidste år. Masser af Facebook events og folk gør meget mere ud af det.

**I:** *Kan du fortælle nogle som du har lagt mærke til?*

**U:** Jeg husker at der har været en ”Wet t-shirt contest” og der har været skumbad events med skumpistoler og så videre ikke?

**I:** *Har du også lagt mærke til events eller aktiviteter hvor det ikke var camps der tilbød det men det var måske mere projekter?*

**U:** Nååå, ja jeg husker der har været et event hvor man lærte at lave øldåser om til kunst. Så du kunne sidde og skære i dem og lave små dåsemænd og sådan noget.

**I:** *Hvorfor var det interessant eller ikke interessant?*

**U:** Grunden til at det var interessant det var jo at det var bæredygtigt ikke, eller det var jo spændende at se at man kunne bruge noget som nogen mennesker ville se som skrald – at man kunne gøre det til en anden mands guld… Så hippieagtigt som det nu lyder.

**I:** *Kender du til den ”ladecykel” installation der har været siden 2013?*

**U:** Det med at man kan oplade sin mobil op ved at cykle ikke? Jo, den kender jeg godt til.

**I:** *Har du prøvet den?*

**U:** Ja det har jeg, jeg har gjort brug af den.

**I:** *Vi springer frem i interviewet, for nu vil jeg gerne vise dig nogle iterationer mig og min gruppe har lavet til en fællesaktivitet, et projekt man ligesom kan gøre på campingpladsen når man render rundt inden ”musik-dagende”.*

*Jeg skal bare lige sige til dig at det er de allerførste tegninger og ideer vi har, og det er på baggrund af den teori vi har læst. Så alt er med forbehold til ændringer fra eventuelt dine input.*

*Så først og fremmest: du er blevet præsenteret for ideen. Inden jeg viser dig mine iterationer, hvad tænker du om den?*

**U:** Jeg synes det lyder som en super fed ide. I og med at man kan lave en ændring sammen og at det ikke behøver at være en ting som… Ja at man kan gøre det sammen med folk hvilket gør det meget mere appellerende. I stedet for at man skal tage sin egen tid ud for at gøre noget…

**I:** *Nu starter jeg med at vise dig iteration nummer ét, vil du have en eventuelt mundtlig uddybning på hvad der foregår?*

**U:** Altså vi ser jo indgangen eller hvad man skal kalde det, med et stort skilt hvor der står ”Køl øllen ned med en cykeltur”. Hvor der så er et sæt af cykler, som bliver forbundet ind til en boks, ser det ud til, som så tilsyneladende samler energien til ens køleelement eller hvad man nu vil bruge.

**I:** *Men lige for at pause dig, hvad var de første ting du sådan umiddelbart lagde mærke til*

**U:** Det var cyklerne som var der. Altså i den der halve cirkel. Som giver jo lidt sådan en ”tour” følelse, Tour de France, ved at man sådan kan cykle sammen med sit hold, og de stadig er tæt nok på at man kan føre en samtale mens man gør det. Hvilket også er en vigtig ting vil jeg sige. Det er at man stadig kan stimulere, eller måske ikke stimulere men man kan stadig være underholdt mens man gør det her sammen.

**I:** *Så hvad får det dig til at føle? Ville det måske være noget du ville have lyst til at deltage i?*

**U:** Ja det ville det. Og det ville også være noget som jeg ville prøvet at få mine kammerater med til at gøre

**I:** *Hvis der nu var nogle ting du kunne pin-pointe, som kunne gøre det mere interessant, eventuelt forbedre designet kunne du så umiddelbart komme på noget?*

**U:** Måske en… eller bare i hvert fald noget læ henover. Så man ikke får for meget sol mens man cykler. Eller installerer nogen vindblæsere så man ikke får det for varmt af at være god mod miljøet. Og så er jeg lidt i tvivl om de her små plakat-ting, hvad er de til?

**I:** *Det er informative skilte, så når man kommer hen og tænker ”hvad foregår der her” så kan man lige læse det.*

**U:** Jeg vil bare sige noget læ, i hvert fald.

**I:** *Men kan du se fællesaktiviteten bag, giver det mening?*

**U:** Sagtens, jeg kan sagtens se mennesker stå i kø for lige at cykle i 20 minutter sammen, for at få energi tilhvad det er de end vil have i campen. Jeg kan også se at der kan komme en lille konkurrence ud af det, hvis man kun har 20 minutter hvor meget energi kan en camp så samle over for en anden camp. Jeg kunne også sagtens forestille mig at der kunne komme et lille venskabeligt konkurrenceaspekt ind i det.

**I:** *Nu viser jeg dig iteration nummer to, det er tegnet i hånden. Det skal ses lidt oppefra.*

**U:** Okay så det er fugleperspektiv?

**I:** *Så vil jeg egentlig bare gentage spørgsmålene fra første. Hvad ligger du egentlig først mærke til når du ser*

**U:** Der er det en hel cirkel i stedet, frem for en halv cirkel som i iteration nummer et. Hvilket jeg også syntes er meget fedt. For så kan du kigge mere på dine kammerater imens i cykler. Hvad er det her i midten, den her lange…?

**I:** *Det er tilsvarende den tavle du har på iteration nummer et, som skal visualisere energiproduktionen du laver i det.* *Der kan du se at det er en trekant så det skal være på alle sider.*

**U:** Ah, okay, ja tak!

**I:** *Og så de cirkler du ser her foran cyklerne det er en enkelt kopholder til hver. Så i stedet for en samlet fra 1’eren hvor det er en fælles pulje, så kommer du med hvert sit.*

**U:** Der synes jeg det er lidt ærgerligt at det er kopholdere for du kan jo kun have en genstand i kopholderen. Så det vil sige der højest vil være seks genstande der kunne blive kølet ned i den her, frem for den anden hvor det ligner der er plads til en ramme, hvor der er 24 genstande der kunne blive kølet ned.

Det vil sige, jeg tror umiddelbart – eller sådan som jeg ser på det nu, så vil det se ud som om iteration nummer to giver mindre energi. Eller ikke mindre energi, men mindre succes. På grund af mængden som bliver kølet ned hvis det er det der er målet.

**I:** *Så hvis man skulle forbedre det?*

**U:** Så ville det være, enten at komme ned med en ”six-pack” eller bare gøre måden af mængden af de ting du køler ned større i stedet for en enkelt kopholder.

**I:** *Hvad tænker du om formerne i det? Hvordan ser det ud, ville det være noget man… (Interviewer bliver høfligt afbrudt)*

**U:** Set oppefra... Nej, på grund af tavlen der vil være. Altså hvis det skal være noget man gør sammen, så vil du skærme nogle mennesker af, som er på den anden side af tavlen. Så du ender med at gøre det med tre af dine kammerater, og så tre andre fra campen som du så ikke kan se, så de er ikke rigtig med i den oplevelse du får.

**I:** *Tak for dit input. Vi går videre til den sidste iteration.*

**U:** Aha, den er fed! Den kan jeg godt lide.

**I:** *Hvad lægger du først mærke til ved den?*

**U:** Der ligger jeg mærke til at det er småt, det er intimt, det er noget man kan kigge på alle sammen. Man kan gøre det sammen og jeg synes det er fedt at alle mennesker kan se ind på det som bevare det som du gerne vil have kølet ned. Så man har sådan en visuel gulerod foran dig mens du cykler.

Og så er det også fedt at du har tilgængelighed til alle mennesker omkring dig. Og der er stadig plads til at folk kan komme ind og kigge og blive nysgerrige.

**I:** *Så det er ligesom det er det åbne i det, men også som du siger, det bliver mere intimt. Så du føler måske at der kommer en ret stor fællesskabsfølelse i det her?*

**U:** Ja, ja her i 3’eren helt sikkert.

**I:** *Ville du eventuelt have nogen forslag til forbedringer?*

**U:** Jeg tror næsten der ville være plads til to mere. Sådan som jeg ser det, vil man godt kunne klemme to cyklister mere ind. Og så igen noget læ. Og måske nogle siddepladser til folk der sidder i kø rundt om.

**I:** *For at runde interviewet af så kommer jeg med nogle lidt – ja afrundende spørgsmål. Du må meget gerne have dem liggende foran dig* (iterationerne)

*Ville du kunne fremhæve styrkerne hver især ved de tre iterationer du har? Og gerne nævne dem ved nummer*

**U:** Ja selvfølgelig. Altså overordnet så har de jo allesammen en styrke i at det er noget man gør sammen. Man tager ned som camp og man køler ting ned sammen. Man skaber bæredygtig energi sammen. Men forskellighederne, der er det jo designmæssigt at 1 og 3 er mere inkluderende over for alle, mens 2’eren er der en fysisk væg som adskiller holdet.

**I:** *Så den fysiske væg i 2’eren er det store problem eller den største svaghed i det design?*

**U:** Ja det ville jeg sige ja. Og så også kopholderne i 2’eren. At det er mindre, og det er lidt mere individuel succes man får ud af det, selvom man gør det sammen. Der synes jeg at det er federe med 1 og 3, at man køler alle folks genstande ned sammen, og at man kæmper om det her sammen. I forhold til i 2’eren der ville der være en som kunne slacke eller være doven, så også stadig få kølet sit element ned uden at cykle lige så meget som de fem andre.

**I:** *Synes du generelt at der mangler flere bæredygtige initiativer til Roskilde Festival?*

**U:** Det synes jeg, det synes jeg helt sikkert. Det ville være en god måde at få skabt en fællesskabsfølelse om det her problem som der er. Men også gør det sjovt at bekæmpe et problem som der er.

**I:** *Ligesom at gøre folk opmærksomme på det? Det tror jeg faktisk svarer på mit sidste spørgsmål, som egentlig bare meget generelt: er du selv interesseret i bæredygtighed?*

**U:** Ja det er jeg. Jeg ville ønske det ville være sjovere og lettere. Men jeg prøver.

**I:** *Så tror jeg faktisk ikke jeg har flere spørgsmål den her omgang, tak fordi du gad at deltage!*

**U:** Selv tak.